Wara l-programm ta' formazzjoni li kien sar għall-Animaturi tal-Quddies f'Novembru li għadda, fuq suġġeriment ta' xi wħud mill-parteċipanti, il-Kummissjoni Liturġika Djoċesana Għawdxija qed torganizza Seminar liturġiku bi tħejjija għar-Randan. Is-Seminar se jsir nhar il-Ħadd 24 ta' Frar 2019 fiċ-Ċentru Pastorali Ragħaj it-Tajjeb, bejn it-3.15pm u l-5.30pm. Il-programm se jkun: 3.15pm: Talba tal-Għasar 3.30pm: Konferenza 1: Il-liturġija taż-Żmien tar-Randan 4.30pm: Konferenza 2: Il-Liturġija tal-Ġimgħa Mqaddsa 5.15pm: Ħin għad-diskussjoni Huma mistiedna l-Animaturi tal-quddies tal-Ħadd, Letturi, Kanturi u persuni oħra li jaqdu ministeri fil-Liturġija.
Seminar mill-Kummissjoni Liturgika f'Għawdex